open-index/open-wikipedia-markdown huggingface dataset:
Riddarholmsbrannen i 1802

**Riddarholmsbrannen** var en brann som fant sted på Riddarholmen i Stockholm den 15. november 1802.

Brannen startet tidlig på morgenen i Kammarrättens gamle hus Cruuska palasset og var forårsaket av vaktmesterens slurv med ild. Ilden spredde seg raskt til den sydlige delen av huset og antente også taket på Wrangels palass. Taket på Kammarrättens hus ble antent bortsett fra den vestre fløyen som var uskadd.  

Det brennende taket falt ned og antente mellomrommet mellom gulvbjelkene overfor øverste etasje. I det sydlige tårnet på Wrangelska palasset styrtet begge etasjenes støttebjelker inn og i fallet ble yttermuren ødelagt. 

Brannen kom ikke under kontroll før utpå ettermiddagen påfølgende dag. Garnisonsregimentene, sivile borgere og mange andre var med på slukningsarbeidet som ble ledet av kong Gustav IV Adolf. 

## Følgene av brannen
Da brannen startet ble riksregaliene fjernet fra Kammarkollegiet og de fleste av embetsverkets dokumenter kunne reddes. Imidlertid gikk det da nærmere 300 år gamle tresnittet «Blodbadsplansjen» tapt. 

## Referanser


## Eksterne lenker
* Claës Lundin och August Strindberg: Gamla Stockholm: anteckningar ur tryckta och otryckta källor
Hidehiko Yoshida

**Hidehiko Yoshida** (født 吉田 秀彦, Yoshida Hidehiko, 3. september 1969) er en japansk, tidligere  Sommer-OL-vinner (1992) i judo og tidligere MMA-utøver. Han er kanskje best kjent som veteran av Japans Pride Fighting Championships i divisjonen mellomvekt. Han klarte å komme til semifinalen i 2003 Pride mellomvekt Grand Prix. Yoshida holder 6. dan svart og rødt belte i judo.

## Pride Fighting Championship
Han vant gull i judo (78-kilosklassen) i 1992 Barcelona-OL og konkurrerte i PRIDE Fighting Championships. Han er kjent for judotekniken sin.  Yoshida begynte sin mixed martial arts-karriere mot Don Frye på PRIDE 23. Han slo Frye med submission (armbar). Han har slått K-1 Japan Grand Prix-mester og K-1 World GP nr 2 Masaaki Satake og MMA-legenden Kiyoshi Tamura.  Yoshidas første tap var mot PRIDE mellomvektmester Wanderlei Silva. Den 31. desember 2003 møtte han Royce Gracie, en brasiliansk Jiu-Jitsu-utøver. Kampen endte uavgjort. I august 2005 slo han David Abbott med submission (chocke). Ved slutten av det samme året møtte han en annen japansk judoutøver med navn Naoya Ogawa. Yoshida vant kampen med en armbar på Pride Shockwave 2005. Den 2. juli 2006 fikk han sitt første TKO-tap. Det var mot Mirko Filipović da han sparket beinet til Yoshida.

I mars 2008 tapte Yoshida via submissionn (Heel Hook) i 3. runde til Josh Barnett.

## Dynamite 2009
31. desember 2009 vant Yoshida mot Satoshi Ishii som har 6. dan sort belte i judo og brunt belte i brasiliansk jiu-jitsu. Yoshida vant enstemmig.

## OL-medaljer i judo
*  1992  Barcelona -  **Gull** i  judo, (78&nbsp;kg) menn  Japan

## World Championship
*  1991  Barcelona - **Bronse** i  judo, åpen klasse menn 
*  1993  Hamilton - **Sølv** i  judo, åpen klasse menn (78&nbsp;kg) 
*  1995  Chiba - **Sølv** i  judo, åpen klasse menn (86&nbsp;kg) 
* 1996  Atlanta - **5 plass** i judo, åpen klasse menn (86&nbsp;kg) 
*  1999  Birmingham - **Gull** i  judo, åpen klasse menn (90&nbsp;kg) 

## Asian Championship
*  1988  Damaskus - **Gull** i  judo, åpen klasse menn (90&nbsp;kg) 

## MMA meritter

## Referanser


## Eksterne lenker
* 
* 
*
Juha Lappalainen

**Juha Lappalainen** (født 1966) er en finsk tidligere skihopper som konkurrerte internasjonalt fra 1984 til 1992.

Han deltok i den tysk-østerrikske hoppuka i 1984/85, der han ble nummer 64 sammenlagt med 17.-plass i Garmisch-Partenkirchen 1. januar 1985 som beste plassering i enkeltrenn. Han ble også nummer 17 i et verdenscuprenn i normalbakken i Falun 6. mars 1984. I rennet i storbakken, som ikke var en del av verdenscupen, ble han nummer 3. Samme sesong ble han nummer 10 i junior-VM i Trondheim. Under OL i Sarajevo i 1984 var han hjemmeværende reserve.

Han jobber i dag (2011) som taxisjåfør.

## Kilder
* Juha Lappalainen: Resultater  (personlig hjemmeside, finsk, besøkt 26. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 281
* Svenska Skidspelen: Pristagare i Svenska Skidspelen 

## Eksterne lenker
*
Operasjon Eagle Assist

**Operasjon Eagle Assist** var en NATO-operasjon for overvåkning av USAs luftrom etter terrorangrepene 11. september 2001. Operasjonen ble iverksatt 9. oktober 2001 og avsluttet 16. mai 2002. Det var første gang at artikkel 5 i Den nordatlantiske traktat, som sier at et angrep på ett av NATOs medlemsland regnes som et angrep på hele alliansen, ble tatt i bruk. 

Sju AWACS-fly ble satt inn for å overvåke luftrommet over USA med tanke på å avverge ytterligere terrorangrep. Flyene ble bemannet med personell fra tretten NATO-land, deriblant Norge.

## Referanser
Veli-Matti Ahonen

**Veli-Matti Ahonen** er en finsk tidligere skihopper. Han deltok i den tysk-østerrikske hoppuka i 1983/84, der han ble nummer 41 sammenlagt med 13.-plass i Bischofshofen 6. januar 1984 som beste plassering i enkeltrenn. Hans eneste andre plasseringer blant de 15 beste i verdenscupen er 2.-plass i både normal- og storbakken i Sapporo 21. og 22. januar 1984. Han ble også nummer 2 i storbakken under Svenska Skidspelen i Falun samme sesong, et renn som dog ikke var en del av verdenscupen. Sammenlagt i verdenscupen 1983/84 ble han nummer 20.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
PELbO

**PELbO** er et norsk band fra Trondheim. Bandet spiller musikk som henter elementer fra elektronika, jazz, rock og andre sjangere.

Bandet debuterte med albumet *PELbO* som ble utgitt 1. mars 2010 på plateselskapet Rhinoprod. For albumet ble de nominert til Spellemannprisen 2010 i åpen klasse.

I 2011 ble trioen utpekt som NTNU-jazzambassadør, en tittel som årlig tildeles en jazzartist eller -gruppe som på en fremragende måte fungerer som ambassadør for NTNU og jazzmiljøet i Trondheim.
## Medlemmer
* Ine Kristine Hoem: vokal, elektronikk
* Kristoffer Lo: tuba, elektronikk, vokal
* Trond Bersu: trommer

## Referanser


## Eksterne lenker
*
Eiksmarka skole

**Eiksmarka skole** er en offentlig barneskole for 1.-7. trunn på Eiksmarka i Bærum. Skolen har 576 elever. Rektor er Mari Amundsen.

I samarbeid med Rikskonsertene ga skolen i 2010 ut barneplaten *Jeg vil bygge mitt land*. For albumet ble de nominert til Spellemannprisen 2010 i klassen barneplater.

I 2011 ble Eiksmarka Skole tildelt en pris for Norges første "showcase"-skole. Skolen ble tildelt prisen på grunnlag av at skolen er i eie av 30 smartboards, trykkskjermer som brukes i undervisning. Eiksmarka skole er en av 300 "showcase"-skoler, 100 av dem i Europa.

## Referanser


## Eksterne lenker
* www.eiksmarkaskole.no
Kreis Karl-Marx-Stadt-Land

**Kreis Karl-Marx-Stadt-Land** var en krets som eksisterte i Bezirk Karl-Marx-Stadt i Den tyske demokratiske republikk (DDR) med hovedsete i Karl-Marx Stadt. Etter at landene ble oppløst i DDR i 1952, ble kretsen opprettet under navnet **Kreis Chemnitz-Land**. Den 10. mai 1953 ble den omdøpt til Kreis Karl-Marx-Stadt-Land.

Kretsen hadde sin historiske opprinnelse i tidligere Landkreis Chemnitz (inntil 1939 kalt Amtshauptmannschaft Chemnitz).

Fra 1990 frem til 1994 fortsatte kretsen å eksistere innenfor Fristaten Sachsen som Landkreis Chemnitz. I forbindelse med Kretsreformen i Sachsen i 2008 ble Landkreis Freiberg slått sammen med Landkreis Döbeln og Landkreis Mittweida til Landkreis Mittelsachsen den 1. august 2008.
Burgstädt

**Burgstädt** er en liten fjellby og en kommune i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Byen befinner seg ca 8&nbsp;km nordøst for Limbach-Oberfrohna og 15&nbsp;km nord for Chemnitz mellom dalene til elvene Zwickauer Mulde og Chemnitz som flyter sammen nord for kommunen. Byen er hovedsete i forvaltningsfellesskapet Burgstädt og har 11&nbsp;634 innbyggere (31. desember 2009).

Burgstädt var en by i Amtmannshauptschaft Rochlitz fram til 1952 og i Kreis Karl-Marx-Stadt-Land fra 1952 til 1990. Fra 1990 frem til 1. august 1994 var den innlemmet i Landkreis Chemnitz, og fra 1. august 1994 i Landkreis Mittweida. Den 1. august 2008 ble byen en del av Landkreis Mittelsachsen.

## Bilder

File:Taurasteinturm.jpg|Tårnet Taurasteinturm
File:Burgstaedt-Tor.jpg|Byporten Seigerturm 
File:Teich im Wettinhain.jpg|En dam i Wettinhain

## Referanser


## Eksterne lenker
*
Elephant9

**Elephant9** er et norsk jazzrock-band fra Oslo, med medlemmene Ståle Storløkken (keyboard), Nikolai Hængsle (bass) og Torstein Lofthus (trommer).
Bandet ble i 2006 etablert under navnet **Storløkken/Eilertsen/Lofthus**, men skiftet navn til Elephant9 etter det første året.

Trioen ga ut debutalbumet *Dodovoodoo* i 2008 og fulgte opp med *Walk the Nile* i 2010, begge på plateselskapet Rune Grammofon. For *Walk the Nile* vant de Spellemannprisen 2010 i klassen jazz, og de vakte betydelig oppmerksomhet skryt i både jazz- og rockekretser over hele verden. De ble invitert til opptredener på Jazzscener i London sammen med Motorpsycho i 2010.

På det tredje studioalbumet *Atlantis*, sluppet i 2012, var de forsterket med den svenske progrock-gitarveteranen Reine Fiske. De fulgte opp med en serie konserter på Kongsberg Jazzfestival og andre norske scener som Union Scene og Nasjonal jazzscene på Victoria Teater. For albumet ble de nominert til Spellemannprisen 2012 i klassen jazz. De ga ut konsertalbumene *Psychedelic Backfire I* og *Psychedelic Backfire II* i 2019 og ble nominert til Spellemannprisen 2019 i klassen jazz for *Psychedelic Backfire I*.

## Diskografi
**Dodovoodoo* (Rune Grammofon, 2008)
**Walk the Nile* (Rune Grammofon, 2010)
**Live at the BBC* (Rune Grammofon, 2011)
**Atlantis* (Rune Grammofon, 2012), med Reine Fiske
**Silver Mountain* (Rune Grammofon, 2015), med Reine Fiske
**Greatest Show on Earth* (Rune Grammofon, 2018)
**Psychedelic Backfire I* (Rune Grammofon, 2019)
**Psychedelic Backfire II* (Rune Grammofon, 2019), med Reine Fiske
**Arrival of the New Elders* (Rune Grammofon, 2021)
**Mythical River* (Rune Grammofon, 2024)

## Referanser


## Eksterne lenker
* 
* 
*
Sundhetskollegiets hus

**Sundhetskollegiets hus** var en eiendom bygget på 1750-tallet som lå på Riddarholmen i det sentrale Stockholm. Bygningen lå ved vannet på vestre del av øya mellom det nåværende Gamla Auktionsverket og Wrangels palass og hadde adresse Riddarholmshamnen 12.

Huset ble oppført som økonomibygning for kongehuset etter brannen på Tre Kronor i 1697. Det ble revet i 1863.

Bygningen var opprinnelig et slottsbakeri.  I årene 1807-1843 lå Collegium medicum og etterfølgeren Sundhetskollegium her. I tillegg var det Karolinska Institutets første lokale.

Huset er kjent som stedet hvor August Strindberg ble født i 1849.

## Referanser
Béla Szepes

**Béla Szepes** eller *Béla Strauch* (født 5. september 1903 i Spišská Nová Ves, død 20. juni 1986 i Budapest) var en ungarsk skiløper,friidrettsutøver, journalist, grafisk designer, tegneserieskaper og skulptør. Han deltok både i Vinter-OL 1924 og i Sommer-OL 1928. Etter at idrettskarrieren var over, ble han grafiker og .

## Idrettskarriere
I 1924 deltok han i 18 kilometer langrenn ved OL i Chamonix, men fullførte ikke.

Fire år seinere deltok han i OL i Amsterdam i spydkast og vant en sølvmedalje.

## Utdannelse og yrkesliv
Szepes studerte ved høyskolen for kunst og design i Budapest, og ble uteksaminert derfra i 1926. Deretter flyttet han til Berlin, der han arbeidet for flere aviser som journalist og tegneserieskaper. 

I 1933 vendte han tilbake til Ungarn og begynte å arbeide som skiinstruktør, i tillegg til at han var trener for det ungarske idrettslandslaget fra 1938 til 1941. Han var også journalist og redaktør i avisene *Nemzeti Sport* (1933–1941) og *Képes Sport* (1941–1944).

Etter andre verdenskrig livnærte han seg som frilans grafisk designer; tegningene og karikaturene hans ble publisert i *Népsport*, *Ludas Matyi* og *Füles*. Han illustrerte også flere bøker. På 1960-tallet begynte han å jobbe med skulptur, og utformet flere idrettspriser og -trofeer. Blant annet laget han i 1965 trofeet som ble delt ut i den europeiske turnercupen, og *Fair Play*-prisen som ble delt ut i Vest-Tyskland fra 1972. De skulpturelle verkene hans ble stilt ut over hele verden, deriblant i Dresden, München, Rotterdam og Montreal.

Szepes døde i Budapest i 1986. Hans karikaturer, plakater og andre av hans grafiske arbeider er utstilt på museet for fysisk fostring og idrett i Budapest.

## Familie
Béla Szepes' eldre bror Gyula Szepes var Ungarns flaggbærer ved vinter-OL 1928 i St. Moritz.

## Eksterne lenker
* 
* 
*
Christian Ferdinand Abel

**Christian Ferdinand Abel** (1682–1761) var en av de mest berømte violone- og framfor alt gambevirtuosene i barokken. 

## Liv og virke
Abels far, Clamor Heinrich Abel, var en Hannoverbasert komponist, fiolinist og organist. Christian Ferdinand tjente en tid i Karl den 12.s hær under besetningen av Nord-Tyskland og giftet seg med svenske Anna Christina. Senere reiste han til Berlin der han ble et prominent medlem av kong Fredrik I av Preussens hoffkapell. Da den sparsommelige «soldatkongen» Fredrik Vilhelm I av Preussen la ned orkesteret i 1713, reiste Abel i likhet med flere av sine kolleger til Köthen i Anhalt for å medvirke i stedets nyopprettede hoffkapell.

Den første lederen av orkesteret var Augustin Reinhard Stricker. Han ble etterfulgt av Johann Sebastian Bach, og nå fikk Abel tittelen *Premier-Musicus*. Familien Abel og Bach hadde et nært forhold og J.S. Bach selv sto fadder for to av Abels barn. Året etter ledsaget Abel og Bach fyrst Leopold på en reise til Karlsbad. Det antas at Bach skrev de tre sonatene for viola da gamba og cembalo for Abel. Köthen var bare en mellomstasjon for Bach, mens Abel tilbrakte resten av sitt liv i byen og ble bisatt i Köthen.

Abels sønn, Karl Friedrich Abel, var en produktiv komponist og gambevirtuos; framfor alt kjent for de såkalte "Bach-Abel Concerts" som han grunnla sammen med J.S.Bachs yngste sønn, Johann Christian Bach.

## Referanser


## Eksterne lenker
*
Lancia Lybra

**Lancia Lybra** er en bilmodell produsert av det italienske selskapet Lancia fra 1999 til 2005.

Den hadde fem motoralternativer: 1,6 bensin, 1,8 bensin, 2,0 bensin, 1,9 diesel og 2,4 diesel.

Modellen ble erstattet av tredjegenerasjons Lancia Delta i 2008.

Hovedkonkurrenter til modellen var Audi A4 og Alfa Romeo 156.

## Eksterne lenker
*
Brive-la-Gaillarde

**Brive-la-Gaillarde** er en kommune i departementet Corrèze i regionen Nouvelle-Aquitaine sentralt i Frankrike. Kommunen er underprefektur i Corrèze.

## Referanser


## Eksterne lenker
* 
* Kommunedata INSEE
Det forente nasjonale lederskapet av opprøret

**Det forente nasjonale lederskapet av opprøret** (arabisk: القيادة الوطنية الموحدة – *al-Qiyāda al-Waṭaniyya al-Muwḥada* ("Den forente nasjonale ledelsen"); engelsk: *Unified National Leadership of the Uprising*, *UNLU*) var en koalisjon av lokale palestinske lederskap under Første intifada. UNLU bestod hovedsakelig av PLO, DFLP, PFLP og kommunistene. Koalisjonen spilte under sin eksistens en viktig rolle i å mobilisere palestinerne til aksjon, og fungerte som en slags kommando over opprøret.

## Historie
Intifadastarten i 1987 hadde overrasket PLO og Yasir Arafat, som på den tiden var i eksil i Tunisia. Siden lederskapet var i eksil så langt borte, noe den var som følge av Libanon-krigen 1982, kunne ikke organisasjonen delta direkte i sammenstøtene. Imidlertid kunne den ha en indirekte innflytelse over det som utspant seg. PLO opprettet et samarbeid med andre palestinske fraksjoner gjennom UNLU. Etter at Kong Hussein av Jordan offisielt avstod kravet på Vestbredden i 1988, fikk UNLU anledning til å fylle ut det politiske vakuumet som oppstod.

Rundt 1991 hadde de fleste av organisasjonens ledere blitt arrestert, og som følge av dette begynte den pågående intifadaen å stilne.

## Se også
*Første intifada
Violone

**Violone** eller **bassgambe** er et historisk strykeinstrument i gambefamilien.

På grunn av byggemåten regnes violonen som en overgangsform til kontrabassen. I motsetning til en viola da gamba som holdes mellom beina settes violonen på gulvet lik en kontrabass. Violonen finnes både på gambe- og fiolinform. Også violoner som ellers er på gambeform kan ha de fiolintypiske f-formede tonehullene.

En violonespiller kalles *violonist* og må ikke forveksles med en *fiolinist*. Merk at på fransk kalle fiolin for *violon* slik at på fransk blir en fiolinist kalt *violoniste*.

## Violone hos Johann Sebastian Bach
Johann Sebastian Bach betegnet alltid det dypeste strykeinstrumentet «violone», og i sine fullt besatte verk (for eksempel kantatene) lot han instrumentet bare sjelden ta pause. Ifølge de siste forskningsresultater skal det ha eksistert en lokal tradisjon i Weimar der violonen var et åttefots-instrument. I partiturer fra Köthen og Leipzig noterer Bach instrumentet i D, ofte også i C. Sannsynligvis er det snakk om to ulike seksfotsinstrumenter som Bach stort sett betegner som *[[violone grosso]]*. I Brandenburgerkonsertene forekommer alle tre instrumentene.

## Referanser
Tofte (andre betydninger)

**Tofte** betegner ulike begreper, og en rekke steder og gårder i Norge:

*Tofte (båt) – tverrgående planke til å sitte på i robåt.
*Tofte – tettsted i kommunen Asker i Akershus.
*Tofte (Dovre) – storgård og tidligere kongsgård i kommunen Dovre i Oppland.
Tofte (Dovre)

**Tofte**, med underbruket ***Toftemo***, er en gammel storgård i Dovre kommune i Gudbrandsdalen, 10 km sørøst for tettstedet Dombås. Den omtales som kongsgård under Harald Hårfagre, og var krongods i middelalderen. 

## Historie

Harald Hårfagre overnattet på sine reiser til Trondhjem, Pilegrimsleden og Vårstigen her. Tofte er derfor kanskje den eldste gården i Dovre hvor alle bygningene er fredet. Harald Hårfagre gikk Haraldsstigen over Einbugga-gjelet da han besøkte Snøfrid på Skjellstad (prestegården).

På 1600-tallet tilhørte gården den dansk-norske adelsmannen og stattholderen Ulrik Frederik Gyldenløve, men ble endelig odelsgård i 1688. Stabburet eller «loftet» på oversiden av tunet er fra 1685, mens våningshuset er fra 1783. Bygningen med klokketårnet, som kan ses fra veien, er fra 1822, mens «Stolpestugu» som ligger ut mot elvegjelet er fra 1783. Kong Karl III Johan skal i senere tid ha vært gjest her. 

Det var både vertshus, overnatting og skysstasjon på *Toftemoen*, og lenge var dette siste skysskifte før Dovrefjell. Men midt på 1800-tallet var det også skysstasjonen 10 km lengre nord, på Dombås.

Gårdens inn- og utmark er på hele 4&nbsp;900 dekar, hvorav 560 dekar dyrket mark. Det er flotte bygninger til gården, hvorav ti av dem er fredet.

SS-leder Heinrich Himmler besøkte Tofte i løpet av sitt 3 uker lange opphold i Norge januar 1943.

## Referanser


## Eksterne lenker
*
Chera-dynastiene

**Chera-dynastiene** (tamilsk: சேரர் (*Chera* eller *Khera*: «Åsland»), malayalam: ചേര) var to tamliske dynastier som styrte over deler av det sørlige India fra Sangam-perioden (ca. 300 f.Kr-300 e.Kr.) til begynnelsen av 1100-tallet. Cheraene var sammen med Chola-dynastiet, Pandya-dynastiet og Pallava-dynastiet et av de fire tamilske dynastiene som over store deler av Sør-India fram til 1400-tallet. Mens det første Chera-dynastiet styrte fram til 200-tallet, styrte det andre Chera-dynastiet, også kjent som Kulasekhara-dynastiet, fra 800-tallet, og man vet lite om cheraene mellom disse to dynastiene. I det tredje århundre invaderte Kalabhras-dynastiet de tamilske områdene og presset ut de daværende herskerne, og kalabhrasene styrte så i tre åhdunrer før de ble erobret av pallavaene og pandyaene i 500-tallet.

De tidlige cheraene styre over deler av Kerala, Kongu Nadu, Salem og Dharmapuri, og etter den andre kongen av det første cheradynastiet giftet seg inn i cholakongefamilien fikk cheraene sannsynligvis også kontroll over det sørlige Nagapattanam og Thiruvarur.

Cheraenes gamle hovedstad var Vanchi Muthur i Kanthallur-Kizhanthur-regionen i det som nå er Idukki-distriktet i delstaten Kerala. På 100-tallet ble hovedstaden flyttet til Karur. Det andre dynastiet styrte fra utkanten av Muziris (Mahodayapuram) ved bredden av elven Periyar, og siden fra Kulashekarapuram. Cherariket drev handel med både Sātavāhanariket i nord og med land så langt borte som Arabia, Fønikia, Mesopotamia, Egypt, Hellas og Romerriket. Viktige eksportvarer var krydder, elfenben, tømmer, perler og edelsteiner.

## Herskere
### Sangam-perioden

# Perumchottu Uthiyan Cheralathan *(samtidig som [[Karikala Chola]])*
# Antuvancheral
# Imayavaramban Nedun-Cheralatan eller Imayavaramban Kudako Nedum Cheralathan *(Uthiyan Cheralathans sønn)*
# Cheran Chenkutuvan eller Senguttuvan
# Palyanai Sel-Kelu Kuttuvan
# Poraiyan Kadungo
# Kalankai-Kanni Narmudi Cheral
# Vel-Kelu Kuttuvan
# Selvak-Kadungo
# Adukotpattu Cheralatan
# Kuttuvan Irumporai
# Tagadur Erinda Perumcheral
# Yanaikat-sey Mantaran Cheral
# Ilamcheral Irumporai
# Perumkadungo
# Ilamkadungo
# Kanaikal Irumporai

### Kulasekhara-kongene/Cheraman Perumal

# Kulashekhara Varman (800–820 e.Kr.)
# Rajashekhara Varman (820- 844 e.Kr.)
# Sthanu Ravi Varman (844- 885 e.Kr.)- samtidig som Aditya Chola
# Rama Varma Kulashekhara (885- 917 e.Kr.)
# Goda Ravi Varma (917- 944 e.Kr.)
# Indu Kotha Varma (944- 962 e.Kr.)
# Bhaskara Ravi Varman I (962- 1019 e.Kr.)
# Bhaskara Ravi Varman II (1019- 1021 e.Kr.)
# Vira Kerala (1021- 1028 e.Kr.)
# Rajasimha (1028- 1043 e.Kr.)
# Bhaskara Ravi Varman III (1043–1082 e.Kr.)
# Rama Varma Kulashekhara (1090- 1102 e.Kr.)- også kjent som Cheraman Perumal.

## Eksterne lenker
* 
* Inscriptions of India – Complete listing of historical inscriptions from Indian temples and monuments 
* Mahavamsa
Adolf Hirner

**Adolf Hirner** (født 3. mai 1965) er en østerriksk tidligere skihopper.

Han deltok i den tysk-østerrikske hoppuka fra 1982 til 1988, med 40.-plass i 1982/83 som beste sammenlagtplassering. I verdenscupen var 18.-plass i 1983/84 hans beste sammenlagtplassering. Hans beste plassering i enkeltrenn i verdenscupen var 3.-plass i storbakken i Falun 6. mars 1984.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Fokstua

**[[Fokstua]]**, eller ***Fokstugu***, var en skysstasjon og fjellgård på Dovrefjell i eldre tider, mellom Dombås og Hjerkinn. Fokstua ligger ikke langt fra dagens Fokstumyra naturreservat, langs de gamle pilegrims- og kongeveiene til Trondheim. Det var skysstasjon her på 1800-tallet, men den var fattig og stod i skyggen av stasjonene på Dombås og Hjerkinn. Siden ble *Fokstua hotell* bygget.

Dikteren Ragnar Solberg (1898–1967) bodde på Fokstua gård nesten hele sitt liv, og drev hotellet fra 1923.

Fokstua eies i dag av Lauritz Fokstugu. Det er i dag enkel overnatting for pilegrimer. Det er også oppført et kapell på eiendommen. Kapellet Gudshuset ble vigslet av biskopene Tor Singsaas,  Solveig Fiske og biskop emeritus Finn Wagle 20. juni 2010.

## Referanser


## Eksterne lenker
* fokstugu.no
* Pilegrimsleden
Langrenn under Vinter-OL 1924 – 50 kilometer herrer

**Herrenes 50 kilometer i langrenn** under Vinter-OL 1924 ble avholdt i Chamonix, Frankrike onsdag den 30. januar 1924.

33 langrennsløpere fra elleve nasjoner konkurrerte i øvelsen.

## Medaljevinnere

## Resultater

Komkurransen startet kl. 8.37 da den første som startet var André Blusset. Den siste som startet var Erkki Kämäräinen kl. 9.09. Den første som fullførte var Johan Grøttumsbråten kl. 12.27.46 og øvelsen ble avsluttet med den siste i mål, var Szczepan Witkowski kl. 3.25.58. 

## Eksterne lenker
* 
* Offisiell olympisk rapport
*  (polsk)
Mulda (Sachsen)

**Mulda** er en landkommune (*Gemeinde*) i Landkreis Mittelsachsen i Direktionsbezirk Chemnitz i Fristaten Sachsen. Kommunen ligger i den nordlige kanten av Erzgebirge i dalen til elven Freiberger Mulde. Mulda grenser til Lichtenberg i nord, Frauenstein i øst, Pfaffroda i sørøst, Dorfchemnitz i sør og Großhartmannsdorf i vest. Mulda har 2&nbsp;771 innbyggere (31. desember 2009). 

Mulda var en kommune i Kreis Brand-Erbisdorf fra 1952 til 1990. Fra 1990 frem til 1. august 1994 var den innlemmet i Landkreis Brand-Erbisdorf, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.
## Referanser


## Eksterne lenker
*
Georg Westling

**Georg Gustaf Westling** (født 24. august 1879 i Helsingfors, død 14. november 1930 i Helsingfors) var en finsk seiler som deltok i de olympiske leker 1912 i Stockholm.

Westling vant en olympisk bronsemedalje under OL 1912 i Stockholm. Han var med på den finske båten «Lucky Girl» som kom på tredjeplass, bak den norske båten «Taifun» og «Sans Atout» fra Sverige, i 8-metersklassen. Mannskapet på båten besto av Gunnar Tallberg, Emil Lindh, Bertil Tallberg, Arthur Ahnger og Georg Westling.

Det var sju båter i 8-metersklassen, to finske, to russiske, to svenske og en norsk. Den norske båten «Taifun» vant begge seilasene som ble avviklet 20. og 22. juli utenfor kysten ved Nynäshamn.
«Lucky Girl» og den svenske båten «Sans Atout» hadde tre poeng hver etter to seilaser. «Lucky Girl» tapte skilleracet som ble avholdt 22. juli.

## OL-medaljer
*  1912  Stockholm -  Bronse i seiling, 8-metersklassen  Finland

## Eksterne lenker
*
Günther Schmieder

**Günther Schmieder** (født 1957) er en tysk tidligere kombinertløper som konkurrerte fra 1976 til 1984 for Øst-Tyskland. Han var med på Øst-Tysklands lag som vant kombinert lagkonkurranse under Ski-VM 1982 i Oslo, og han kom på 5.-plass i det individuelle rennet. Schmieder deltok under Vinter-OL 1980 i Lake Placid med 8.-plass i kombinert, og under Vinter-OL 1984 i Sarajevo med 15.-plass.

## Referanser


## Eksterne lenker
*
Christian av Sachsen-Weißenfels

**Christian von Sachsen-Weißenfels** (1682–1736) var den fjerde hertug av Kurfyrstedømmet Sachsens sekundogenitur Sachsen-Weißenfels og fyrste av Sachsen-Querfurt. Han stammet fra en sidelinje til de albertinske wettinerne.
__NOTOC__
## Referanser


## Kilder
* 

## Litteratur
* 300 Jahre Schloss Neu-Augustusburg, 1660–1694 – Residenz der Herzöge von Sachsen-Weißenfels: Festschrift. Weißenfels, 1994
* Gerhardt, Friedrich, Schloss und Schlosskirche zu Weißenfels, Weißenfels, 1898
* Johann Christoph von Dreyhaupt: Beschreibung des ... Saal-Creyses, insonderheit der Städte Halle. Halle, 1749/1751 (d.i. "Dreyhaupt-Chronik")

## Eksterne lenker
* Johann Hübners... Drey hundert und drey und dreyßig Genealogische Tabellen, Tab. 169
* Geschichte der fünf Herzöge zu Weißenfels
Margarita Maslennikova

**Margarita Maslennikova** var en langrennsløper som konkurrerte for Sovjetunionen på 1950-tallet. Hun var med på Sovjetunionens lag som vant 3 x 5&nbsp;km stafett under Ski-VM 1954 i Falun, der hun også kom på 4.-plass på 10&nbsp;km.

## Referanser


## Eksterne lenker
*
Filip Strauch

**Filip Strauch** (russisk: **Филип Штраух**) var en russisk seiler som deltok i de olympiske leker 1912 i Stockholm. 
 
Strauch vant en olympisk bronsemedalje under OL 1912 i Stockholm med den russiske båten «Gallia II» som kom på tredjeplass, bak den «Kitty» fra Sverige og «Nina» fra Finland i 10-metersklassen. 

Det var fire båter i 10-metersklassen, to svenske, en finsk og en russisk. Den svenske båten «Kitty» vant begge seilasene som ble avviklet 20. og 21. juli utenfor kysten ved Nynäshamn. «Gallia II» og den finske båten «Nina» hadde fire poeng hver etter de to seilasene, «Nina» vant skilleracet. 

## OL-medaljer
*  1912  Stockholm - Bronse i seiling, 10-metersklassen  Det russiske keiserdømmet

## Eksterne lenker
*
Johan Fredrik von Beverlov

**Johan Fredrik von Beverlov** (ca. 1623–ca. 1703) var en dansknorsk offiser i infanteriet. Han kommanderte ved Kviström bro i 1676 under den skånske krig.

Beverlov tjenestegjorde som kaptein og sjef ved Romsdalske kompani i Trondhjemske infanteriregiment fra 6. januar 1662. Generalmajor Johan Vibe karakteriserte ham som en fyllehund, som under en eventuell krig ikke burde ansettes igjen, i et skriv til stattholder Ulrik Fredrik Gyldenløve i 1676.

Han var gift med Margrete Laugesdatter, datter av en fremstående borger i Molde, Lauge Nielsen, og søster av bl.a. Kirsten Laugesdatter, som var gift med skipper Rickert Rickertsen Hagerup, og Mette Laugesdatter, som i ekteskap med Jochum Früchtnicht ble mor til sogneprest Albrecht Jochumsen Früchtnicht (1671–1734).

I Romsdal slo Beverlov seg ned på gården Molde, hvor bonden Ola Larsson klaget ham inn for øvrigheten i 1664. Kapteinen hadde fått utlagt en annen gård av fogden, men var innkvartert hos Ola og hadde okkupert husene på odelsgården hans, slik at familien måtte bo i en nesten 200 år gammel falleferdig røykstue. Ola Larsson fikk medhold, men fra 1669 kjøpte Beverlov opp brukene på gården, som i hans tid fikk navnet Moldegård for å skjelne fra ladestedet med samme navn.

## Tjenestehistorie

## Referanser


## Eksterne lenker
* «Johan Fredrich Beverlou» hos *[https://web.archive.org/web/20120123144830/http://home.online.no/~aaroenes/ Glimt fra Molde]*, av John H. Aarønes
Valentina Tsareva

**Valentina Georgievna Tsareva** (russisk: Валенти́на Гео́ргиевна Царёва) (1926–2015) var en langrennsløper som konkurrerte på 1950-tallet for Sovjetunionen. Hun var med på Sovjetunionens lag som vant 3 x 5 km stafett under Ski-VM 1954 i Falun.
Taina Impiö

**Taina Marjatta Impiö** (født 10. april 1956 i Ranua) er en finsk tidligere langrennsløper som konkurrerte på 1970-tallet. Hun var med på Finlands lag som vant 4 x 10&nbsp;km stafett under Ski-VM 1978 i Lahtis, der hun også kom på 5.-plass på 10&nbsp;km. Hun deltok under Vinter-OL 1976 i Innsbruck med 19.-plass på 5&nbsp;km.

## Referanser


## Eksterne lenker
*
Pallava-dynastiet

**Pallava-dynastiet** (tamilsk: பல்லவர்) var et tamilsk, sørindisk dynasti som styrte over det nordlige Tamil Nadu og det sørlige Andhra Pradesh med Kānchipuram som hovedstad. Pallavaene var sammen med Chola-dynastiet, Pandya-dynastiet og Chera-dynastiet et av de fire tamilske dynastiene som over store deler av Sør-India fram til det femtende århundre e.Kr.. Ordet *pallava* er sanskrit og betyr *grein*, som viser til at pallavaene sannsynligvis opprinnelig var en senere sidegrein av choladynastiet. Opprinnelig kom pallavaene fra Guntur-regionen i Andhra Pradesh, fra området som fremdeles kalles Palnadu eller Pallava Nadu. Pallavaene ble mektige da det gikk nedover med Sātavāhanariket i Andhra og cholaene i Tamil Nadu. Pallavaherskerne støttet også litteratur skrevet på tamilsk, telugu og sanskrit, og noen av de beste sanskritpoetene, som for eksempel Bharavi og Dandin, kommer fra pallava-perioden. 

Pallavaene ble mektigere under styret til Mahendravarman I (571 – 630 AD) og Narasimhavarman I (630 – 668 AD), og dominerte teluguregionen og de nordlige delene av tamilregionen i omtrent 600 år, fram til slutten av det niende århundre. 

I løpet av sin historie var pallavaene i konstant konflikt med både chalukyaene i Badami i nord og de tamilske cholaene og pandyaene i sør, og på slutten av det niende århundre ble de også endelig beseiret av cholaene. 

Pallavaene er best kjent for deres støtte til arkitekturen, slik man fremdeles kan se i dag i Mamallapuram. Blant annet templene hugget inn i sjøklippene ved byen stammer fra pallava-perioden. Pallavaene etterlot seg storslagne skulpturer og templer, og la slik grunnlaget for den middelalderske sørindiske arkitekturen. Den kinesiske omreisende buddhistmunken Xuanzang besøkte Kānchipuram under pallavaenes styre og priste dem for deres deres milde styre. 

Mange kilder hevder at Bodhidharma, grunnleggeren av chanbuddhismen (senere bl.a. kjent som *zen* i Japan) var en prins i Pallava-dynastiet og levde samtidig som Skandavarman IV og Nandivarman I. Han skal ha vært sønnen til Simhavarman II, men dette er usikkert. Pallavaherskerne var hinduister, men tolererte andre religioner. Ifølge Xuanzang var det i Kānchipuram 100 buddhistiske klostre og 80 templer. Mahendravarman I støttet først jainismen, men gikk senere tilbake til hinduismen. 

Datoene før 575 er usikre.
## Herskere/Rajaer
### Tidlige pallavaer
* Bappadeva (225 – 250)

### Middelpallavaer
* Visnugopa (350-355)
* Kumaravishnu I (355-370)
* Skandavarman II (370-385)
* Viravarman (385-400)
* Skandavarman III (400-438)
* Simhavarman II (438-460)
* Skandavarman IV (460-480)
* Nandivarman I (480-500)
* Kumaravishnu II (500-520)
* Buddhavarman (520-540)
* Kumaravishnu III (540-550)
* Simhavarman III (550-574)

### Senere pallavaer
* Simhavishnu (575-615)
* Mahendravarman I (615-630)
* Narasimhavarman I (630-668)
* Mahendravarman II (668-670)
* Parameshvaravarman I (670-690)
* Narasimhvarman II (690-715)
* Parameshvaravarman II (715-717) 
* Nandivarman II (717-760)
* Dantivarman (760-812)
* Nandivarman III (812-844)
* Nripatungavarman (844-870)
* Aparajîta (870-888)

## Eksterne lenker
*
Stanley Cup-sluttspillet 2011

**Stanley Cup-sluttspillet 2011** begynner etter at grunnspillet i NHL sluttet 10. april 2011. Dette grunnspillet avgjorde hvilke lag som kvalifiserte seg og seedingen dem imellom. Tittelforsvarer var Chicago Blackhawks som hadde vunet den avgjørende kampen mot Philadelphia Flyers etter 4:10 i sudden death 9. juni 2010.

De første kampene ble spilt onsdag 13. april 2011, og den syvende finalen ble spilt tidlig torsdag 16. juni 2011 norsk tid da Boston Bruins vant den avgjørende kampen mot Vancouver Canucks 4-0 i Rogers Arena i Vancouver.

## Kvalifiserte lag

Etter grunnspillet var 16 lag kvalifiserte for sluttspillet Stanley Cup. Vancouver Canucks vant Western Conference og Presidents' Trophy med 117 poeng, som er blant de høyeste. Washington Capitals oppnådde topp-seeding fra Eastern Conference med 107 poeng. Dette er første gangen at alle de tre California-lagene (San Jose Sharks, Los Angeles Kings og Anaheim Ducks) og alle de fire lagene, sammen med Vancouver Canucks) fra Pacific Division kvalifiserte seg til sluttspillet samme år.

### Eastern Conference
#Washington Capitals – Southeast Division- og Eastern Conference-vinner, 107 poeng
#Philadelphia Flyers – Atlantic Division-vinner, 106 poeng
#Boston Bruins – Northeast Division-vinner, 103 poeng
#Pittsburgh Penguins – 106 poeng
#Tampa Bay Lightning – 103 poeng
#Montreal Canadiens – 96 poeng (41 etter full tid + overtidsseire)
#Buffalo Sabres – 96 poeng (38 etter full tid + overtidsseire)
#New York Rangers – 93 poeng

### Western Conference
#Vancouver Canucks – Northwest Division- og Western Conference-vinner; vinner av Presidents' Trophy, 117 poeng
#San Jose Sharks – Pacific Division-vinner, 105 poeng
#Detroit Red Wings – Central Division-vinner, 104 poeng
#Anaheim Ducks – 99 poeng (43 etter full tid + overtidsseire)
#Nashville Predators – 99 poeng (38 etter full tid + overtidsseire, 4 poeng mot PHX, målforskjell +25)
#Phoenix Coyotes – 99 poeng (38 etter full tid + overtidsseire, 4 poeng mot NSH, målforskjell +5)
#Los Angeles Kings – 98 poeng
#Chicago Blackhawks – 2010 Stanley Cup-vinner, 97 poeng

Med sine 95 poeng tangerte Dallas StarsColorado Avalanches rekord fra 2006-2007 for høyest poengsum for å ikke nå sluttspillet.

## Sluttspill
I hver runde spiller det høyest seedede laget mot det laget som har lavest seeding. Det høyest seedede laget har hjemmebanefordel, og det spilles etter følgende spillesystem: 2–2–1–1–1. Dette betyr at i hver kampserie spiller det best seedede laget hjemme i de to første kampene, det svakest seedede spiller hjemme i kamp 3 og 4, deretter har det best seedede laget hjemmekamp i eventuelt kamp 5 og 7.

::Tallene til venstre er seeding. Tallene til høyre står for antall seire i best av syv serien. Finalene spilles i tiden 1. – 15. juni og Vancouver Canucks har den beste rankingen fra grunnspillet og har dermed hjemmelagsfordel
::Oppdatert pr 16. juni 2011

## Eksterne lenker
* nhl.com
Arica

**Arica** er en kommune og en havneby med en befolkning på 222 619 i Arica-provinsen i det nordlige Chiles Arica y Parinacota-regionen. Det er Chiles nordligste by som ligger bare 18 km sør for grensen til Peru. Byen er hovedstad i både Arica-provinsen og Arica og Parinacota-regionen. Arica har et mildt, temperert klima med noen av de laveste årlige nedbørstallene hvor som helst i verden; følgelig er det sjelden noen skyer over Arica.  Arica ligger i svingen av Sør-Amerikas vestlige kyst kjent som Arica Bend eller Arica Elbow. På byens beliggenhet er to frodige daler som dissekerer Atacama-ørkenen konvergerer: Azapa og Lluta. Disse dalene gir frukt for eksport. 

Arica er en viktig havn for en stor innlandsregion i Sør-Amerika. Byen betjener en gratis havn for Bolivia og forvalter en vesentlig del av landets handel. I tillegg er det sluttstasjonen for den bolivianske oljerørledningen som begynner i Oruro. Byens strategiske posisjon forbedres ved å være ved siden av den amerikanske motorveien, være koblet til både Tacna i Peru og La Paz i Bolivia med jernbane og bli betjent av en internasjonal flyplass.

Det milde været har gjort Arica kjent som "den evige vårens by" i Chile, mens strendene besøkes av bolivianere. Byen var en viktig havn allerede under spansk kolonistyr. Chile beslagla byen fra Peru i 1880 under Stillehavskrigen som ble anerkjent som chilensk av Peru i 1929. En vesentlig del av afrikanske chileanere bor i eller sporer opprinnelsen til Arica.

## Referanser


## Eksterne lenker
* 
* Nettsted for Arica  (spansk)
Humlevikler

**Humlevikler** (*Grapholita discretana*) er en sommerfugl i gruppen av viklere (Tortricidae). Den er meget sjelden i Norge og blir vurdert som kritisk truet her i landet.

## Utseende
En middelsstor (vingespenn 15-19 millimeter), sjokoladebrun vikler. Forvingen har en kommaformet, hvit flekk med brun midtstripe ved bakkanten, utenfor denne er smalt, lyst skråbånd, ved framkanten noen korte, hvite skråstreker. Bakvingen er brun.

## Levevis
Larven utvikler seg i stilken på humle (*Humulus lupulus*), og arten finnes på steder der denne vokser. Trolig er denne arten svært varmekrevende, og kan bare leve på uvanlig varme steder i Norden.

## Utbredelse
Arten er utbredt i Mellom- og Nord-Europa og finnes også i det nordlige Asia. I Norge er den bare funnet i Vestby i Akershus. Arten blir vurdert som Kritisk truet (CR) i Norsk rødliste for arter fra 2010.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** humlevikler, *Grapholita discretana* Wocke, 1861

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_discretana.html
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439102

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Neuhausen (Erzgebirge)

**Neuhausen** er en landkommune (*Gemeinde*) i Erzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen er en statlig anerkjent rekreasjonssted. Neuhausen er kjent for Schloss Purschenstein og for vintersport. Neuhausen har 3&nbsp;054 innbyggere (31. desember 2009). 

Neuhausen var en kommune i Kreis Marienberg fra 1952 til 1990. Fra 1990 frem til 1. august 1994 var den innlemmet i Landkreis Marienberg, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.
## Referanser


## Eksterne lenker
*
William Libbey

**William A. «Bill» Libbey, III** (født 27. mars 1855 i Jersey City, død 6. september 1927 i Princetown i New Jersey) var en amerikansk skytter som deltok i de olympiske leker 1912 i Stockholm.
 
Libbey vant en olympisk sølvmedalje i skyting under Sommer-OL 1912 i Stockholm. Han var med på det amerikanske laget som kom på andreplass på 100 meter løpende hjort  enkeltskudd bak Sverige. De andre på laget var Walter Winans, William Leushner og William McDonnell

## OL-medaljer
* 1912  Stockholm &ndash;  Sølv i skyting, 100 meter løpende hjort, enkeltskudd, lagskyting  USA

## Referanser


## Eksterne lenker
*
Erteknappfrøvikler

**Erteknappfrøvikler** (*Grapholita lunulana*) er en sommerfugl i gruppen av viklere (Tortricidae).

## Utseende
En middelsstor (vingespenn 12-17 millimeter), sjokoladebrun vikler. Forvingen har, som vanlig hos denne slekten, en kommaformet, hvit flekk ved bakkanten, denne er uten brun midtstripe. Like utenfor denne flekken er det en kort, sølvfarget tverrstripe og fire dråpeformede, svarte flekker. Ved framkanten er den tallrike små, hvite tverrflekker. Bakvingen er brun, men skinnende hvit ved roten.

## Levevis
Larvene utvikler seg i belgene på erteknapp (*Lathyrus* spp.) og vikker (*Vicia* spp.), der de spiser de modnende frøene.
De voksne viklerne flyr i solskinn i mai-juni.

## Utbredelse
Den er utbredt i Nord-Afrika, over det meste av Europa bortsett fra den østligste delen, og i det nordlige Asia. I Norge er den funnet på Sørlandet og det sørlige Østlandet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** erteknappfrøvikler, *Grapholita lunulana* (Denis & Schiffermüller, 1775)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/c/cydia_lunulana.html
* *Grapholita lunulana* på UK Moths: https://web.archive.org/web/20101219053637/http://www.ukmoths.org.uk/show.php?bf=1252
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439103

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Jeff Hastings

**Jeffrey Paul «Jeff» Hastings** (født 25. juni 1959 i Mountain Home, Idaho) er en amerikansk tidligere skihopper.

Han deltok i verdenscupen og den tysk-østerrikske hoppuka fra 1981 til 1984. I verdenscupen ble han nummer 4 sammenlagt i 1983/84 og nummer 10 i 1982/83. I Hoppuka ble han nummer 9 sammenlagt i 1983/84. Han vant ett renn i verdenscupen, i storbakken i Lake Placid 18. desember 1983.

Jeff Hastings var med i OL i Sarajevo i 1984, der han ble nummer 4 i storbakken og nummer 9 i normalbakken. 4.-plassen var USAs beste plassering i spesielt hopp i OL siden Anders Haugens bronsemedalje i Chamonix i 1924. Hastings deltok i VM i Oslo i 1982 og lag-VM i Engelberg i 1984. I Oslo var 15.-plass i storbakken hans beste individuelle plassering.

Han ble nasjonal mester fire ganger, i stor bakke i 1982 og 1983, og i både stor- og normalbakke i 1984. Han la opp etter 1983/84-sesongen. Jeff Hastings er bror av skihopperen Chris Hastings, som også har deltatt i OL.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Jeff Hastings  (besøkt 26. februar 2011)
* Eastern Ski Jumping & Nordic Combined Foundation, Inc.: United States National Ski Jumping Champions, 1981 to present (besøkt 26. februar 2011)

## Eksterne lenker
*
Ski-VM 2011 – 15 kilometer jaktstart kvinner

**Kvinnenes 15 kilometer jaktstart** under Ski-VM 2011 ble holdt den 26. februar 2011 i Oslo. Regjerende olympisk mester, Marit Bjørgen, vant øvelsen, mens regjerende verdensmester, Justyna Kowalczyk, ble nummer to og Therese Johaug nummer tre.

## Resultater
}
|-
|  || 56 || align=left| Irina Khodiakova || align=left|  ||  || 
|-
|  || 51 || align=left| Agnieszka Szymańczak || align=left|  ||  || 
|}

## Referanser
Ulrich Pschera

**Ulrich Pschera** (født 2. juli 1961) er en tysk tidligere skihopper som konkurrerte for Øst-Tyskland. Han tok sølvmedalje i junior-VM i Mont-Sainte-Anne i 1979. I 1980/81 deltok han i den tysk-østerrikske hoppuka, der han ble nummer 18 sammenlagt med 13.-plass i Oberstdorf 30. desember 1980 og i Garmisch-Partenkirchen 1. januar 1981 som beste plassering i enkeltrenn. I VM i skiflyging i Oberstdorf i 1981 ble han nummer 20. Han ble nummer 66 sammenlagt i verdenscupen sesongen 1980/81.

Pschera ble DDR-mester i stor bakke i 1981. Han ble nummer 2 i storbakkerennet i Svenska Skidspelen i Falun i 1982, et renn som dog ikke var en del av verdenscupen.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skispringen DDR – Meisterschaften (besøkt 26. februar 2011)
* Svenska Skidspelen: Pristagare i Svenska Skidspelen 

## Eksterne lenker
*
Lergrovik gård

**Lergrovik gård** er en tidligere storgård i Molde. Gården ligger på Fannestranda (ved Fannestrandsveien) rett øst for sentrum, like ved dagens flyplass. Området lå tidligere utenfor Molde by og tilhørte landkommunen Bolsøy. Lergrovikbekken går igjennom eiendommen.

Eiendommen idag er et komplett storgårdsanlegg fra 1870-tallet med hovedhus, driftsbygning, stabbur, tjenerbolig, gartnerbolig, kvern med mer. Lergrovik ble trolig skilt ut fra Fannebostadgården tidlig på 1600-tallet. Sammen med en rekke andre gårder langs fjorden hørte den til det store Vestnesgodset. På 16- og 1700-tallet var den eid av ulike embetsmenn inntil den fra 1763 gikk over på ulike kjøpmennshender. Skottene John og William Leslie eide gården etter tur fram til 1797. Kjøpmann i Molde, Claus Lund Stephensen overtok deretter og drev et mønsterjordbruk på gården, og anla også en parklignende hage. Amtskommunen eide gården fra 1860-70, og solgte videre til Kristiansundskjøpmann Rasmus Brochmann Hegge Parelius. Hans sønn flyttet inn, rev de gamle bygningene og bygde opp anlegget slik det stort sett står i dag. Han rustet også opp parken i engelsk landskapsstil med bl.a. sjeldne vekster og gullfiskdam. Han levde på stor fot med stort tjenerskap, stort fjøs og stor selskapelighet. Dette var i tråd med de andre storgårdseierne innover Fannestranda på samme tid. 

Der lå det storgårder og lystgårder med praktfulle hageanlegg på rekke og rad: Lergrovik, Lubbenes, Retiro og Moldegård. Anleggene var kjent og en turistattraksjon på slutten av 1800-tallet. Parelius jr. døde allerede i 1883, bare 34 år gammel, og enken måtte forlate gården i 1890. Fram til 1918 hadde den skiftende eiere. En periode ble det drevet tuberkulosehjem for «kondisjonerte», kalt Lergrovik sanatorium. I 1920 kom gården igjen tilbake til Pareliusfamilien. Rasmus Brochmann Parelius Krogh foretok en omfattende modernisering med blant annet tilbygg til hovedhuset inn mot tunet. Han startet også opp gartneridrift. I 1922 ble gården solgt til grosserer Karl Ludvig Hofseth, og gården har siden vært i denne familiens eie. 

Området var ett av alternativene til nytt sykehus i Nordmøre og Romsdal, men valget falt på Oppdøl.

## Referanser


## Litteratur
*
*
Mabel Parton

**Mabel Bramwell Parton** (født 22. juli 1881 i London, død 1962) var en britisk tennisspiller som deltok i de olympiske leker 1912 i Stockholm.
 
Parton vant en olympisk bronsemedalje i tennis under Sommer-OL 1912 i Stockholm. Hun kom på tredjeplass i innendørsturneringen i single for damer. Hun tapte semifinalen til sin landsmann Edith Hannam som siden vant finalen.  Parton vant bronsefinalen med 6-3, 6-3 over Sigrid Fick fra Sverige 

## OL-medaljer
*  1912  Stockholm - Bronse i tennis, single damer innendørs  Storbritannia

## Eksterne lenker
*
Lilija Vasiltsjenko

**Lilija Vasiltsjenko** (russisk: Ли́лия Васи́льченко; 1962–2011) var en langrennsløper som konkurrerte fra 1982 til 1986 for Sovjetunionen. Hun var med på Sovjetunionens lag som vant 4 &times; 5 km stafett under Ski-VM 1985 i Seefeld, der hun også kom på 8.-plass på 20 km. Hun deltok under Vinter-OL 1984 i Sarajevo med 17.-plass på 5 km.

## Referanser


## Eksterne lenker
*